CELEX: 
Language: lt
Date: 1384560000000
Title: 2013/568/ES: 2013 m. balandžio 17 d. Europos Parlamento sprendimas dėl Europos ligų prevencijos ir kontrolės centro 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos ligų prevencijos ir kontrolės centro 2011 finansinių metų biudžeto įvykdymo patvirtinimo dalį

16.11.2013   
            
            
               LT
            
            
               Europos Sąjungos oficialusis leidinys
            
            
               L 308/203
            
         EUROPOS PARLAMENTO SPRENDIMAS
   2013 m. balandžio 17 d.
   dėl Europos ligų prevencijos ir kontrolės centro 2011 finansinių metų biudžeto įvykdymo patvirtinimo
   (2013/568/ES)
   EUROPOS PARLAMENTAS,
   
               —
            
            
               atsižvelgdamas į Europos ligų prevencijos ir kontrolės centro 2011 finansinių metų galutines metines ataskaitas,
            
         
               —
            
            
               atsižvelgdamas į Audito Rūmų ataskaitą dėl Europos ligų prevencijos ir kontrolės centro 2011 finansinių metų metinių finansinių ataskaitų su Centro atsakymais (1),
            
         
               —
            
            
               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),
            
         
               —
            
            
               atsižvelgdamas į Sutarties dėl Europos Sąjungos veikimo 319 straipsnį,
            
         
               —
            
            
               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
            
         
               —
            
            
               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,
            
         
               —
            
            
               atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (4), ypač į jo 23 straipsnį,
            
         
               —
            
            
               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
            
         
               —
            
            
               atsižvelgdamas į Darbo tvarkos taisyklių 77 straipsnį ir VI priedą,
            
         
               —
            
            
               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7-0082/2013),
            
         
               1.
            
            
               patvirtina Europos ligų prevencijos ir kontrolės centro direktoriui, kad Centro 2011 finansinių metų biudžetas įvykdytas;
            
         
               2.
            
            
               išdėsto savo pastabas toliau pateikiamoje rezoliucijoje;
            
         
               3.
            
            
               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ligų prevencijos ir kontrolės centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).
            
         
      
         
            Pirmininkas
         
         Martin SCHULZ
      
      
         
            Generalinis sekretorius
         
         Klaus WELLE
      
   
   
      (1)  OL C 388, 2012 12 15, p. 66.
   
      (2)  OL L 248, 2002 9 16, p. 1.
   
      (3)  OL L 298, 2012 10 26, p. 1.
   
      (4)  OL L 142, 2004 4 30, p. 1.
   
      (5)  OL L 357, 2002 12 31, p. 72.
   
      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos ligų prevencijos ir kontrolės centro 2011 finansinių metų biudžeto įvykdymo patvirtinimo dalį
      EUROPOS PARLAMENTAS,
      
                  —
               
               
                  atsižvelgdamas į Europos ligų prevencijos ir kontrolės centro 2011 finansinių metų galutines metines ataskaitas,
               
            
                  —
               
               
                  atsižvelgdamas į Audito Rūmų ataskaitą dėl Europos ligų prevencijos ir kontrolės centro 2011 finansinių metų metinių finansinių ataskaitų su Centro atsakymais (1),
               
            
                  —
               
               
                  atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),
               
            
                  —
               
               
                  atsižvelgdamas į Sutarties dėl Europos Sąjungos veikimo 319 straipsnį,
               
            
                  —
               
               
                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
               
            
                  —
               
               
                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,
               
            
                  —
               
               
                  atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (4), ypač į jo 23 straipsnį,
               
            
                  —
               
               
                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
               
            
                  —
               
               
                  atsižvelgdamas į Darbo tvarkos taisyklių 77 straipsnį ir VI priedą,
               
            
                  —
               
               
                  atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7-0082/2013),
               
            
                  A.
               
               
                  kadangi Europos ligų prevencijos ir kontrolės centras (toliau – Centras), kuris įsikūręs Stokholme, įsteigtas Reglamentu (EB) Nr. 851/2004,
               
            
                  B.
               
               
                  kadangi Parlamentas 2012 m. gegužės 10 d. patvirtino Centro direktoriui, kad Centro 2010 finansinių metų biudžetas įvykdytas (6), ir kadangi prie sprendimo dėl biudžeto įvykdymo patvirtinimo pridėtoje rezoliucijoje, be kita ko:
                  
                              —
                           
                           
                              paragino Centrą įgyvendinti atitinkamas priemones, kuriomis būtų užtikrintas įdarbinimo procedūrų skaidrumas,
                           
                        
                              —
                           
                           
                              išreiškė susirūpinimą, kad didelis asignavimų perkėlimo į kitus metus lygis, esant mažam sukauptų išlaidų lygiui, yra pernelyg didelis ir prieštarauja metinio periodiškumo principui,
                           
                        
                              —
                           
                           
                              išreiškė nuomonę, kad Centras yra svarbi Sąjungos institucija, skirta Europos lygmeniu stiprinti ir plėtoti ligų priežiūrą, vertinti infekcinių ligų keliamus ir naujai atsirandančius pavojus žmonių sveikatai ir pranešti apie juos, taip pat Europos lygmeniu telkti sveikatos srities žinias,
                           
                        
            
                  C.
               
               
                  kadangi Audito Rūmai ataskaitoje apie Centro 2011 finansinių metų metines finansines ataskaitas pateikė sąlyginę nuomonę dėl valdymo pažeidimų, susijusių su viena 2009 m. sudaryta bendrąja sutartimi, nes Centras vėliau iš dalies pakeitė šią sutartį, todėl mokėjimai viršijo nustatytą viršutinę ribą; jie buvo laikomi neteisėtais ir jų suma viršijo reikšmingumo ribą,
               
            
                  D.
               
               
                  kadangi Centro 2011 m. biudžetas buvo 56 656 000 EUR, palyginti su 57 800 000 EUR 2010 m., taigi biudžetas sumažėjo 2 %,
               
            
                  E.
               
               
                  kadangi Sąjungos įnašas į Centro 2011 m. biudžetą buvo 55 400 000 EUR,
               
            
         Biudžeto ir finansų valdymas
      
      
                  1.
               
               
                  pažymi, kad 2011 m. buvo pirmieji metai, kai Centrui pateikta Audito Rūmų sąlyginė nuomonė;
               
            
                  2.
               
               
                  susirūpinęs atkreipia dėmesį į Audito Rūmų pastabas, ypač į šią „2009 m. Centras sudarė bendrąją sutartį maksimaliai 9 mln. EUR sumai, pagal kurią jis gali pasirašyti specialiųjų sutarčių su atrinktais tiekėjais neviršydamas šios sumos. […] Dėl vėliau padarytų dalinių pakeitimų šių sutarčių vertė išaugo iki 14,9 mln. EUR. 2011 m. pabaigoje bendra atliktų mokėjimų suma sudarė 12,2 mln. EUR, iš kurių 3,2 mln. EUR išmokėta 2011 m. Įsipareigojimų ir mokėjimų asignavimai, viršijantys bendrojoje sutartyje nustatytą 9 mln. EUR ribą, yra neteisėti“;
               
            
                  3.
               
               
                  atsižvelgia į tai, kad, kaip teigia Centras:
                  
                              —
                           
                           
                              paskelbtame bendrosios sutarties skelbime buvo nurodyta „ne mažiau kaip 3 000 000 EUR per metus“, tuo tarpu pasirašytose bendrosiose sutartyse nebuvo nurodyta sutarčių, kurios turi būti sudarytos, vertė ir kiekvienos pasirašytos sutarties I.1 straipsnyje „Objektas“, buvo nurodyta, kad „Sutarties pasirašymas neįpareigoja Centro vykdyti pirkimą“;
                           
                        
                              —
                           
                           
                              sutartyse numatytų paslaugų teikimas buvo tikrinamas ir sąskaitos apmokamos laikantis Finansiniame reglamente nustatytų procedūrų, visi mokėjimai už suteiktas paslaugas buvo vykdomi teisiškai ir neprarasta nė kiek lėšų;
                           
                        
                              —
                           
                           
                              bendrosios sutartys sudarytos pagal viešųjų pirkimų procedūrą, vadovaujantis Finansiniame reglamente nustatyta atviro konkurso procedūra ir atsižvelgiant į Centro vidinę procedūrą siekiant geriausiai panaudoti pinigus, užtikrinti teisingą konkurenciją ir skaidrumą; taip pat atkreipia dėmesį į tai, kad nebuvo galima nustatyta nė vienos šalies, kuriai būtų nesudarytos palankios sąlygos vykdant viešųjų pirkimų procedūrą ar pagal ją skiriant sutartis;
                           
                        
            
                  4.
               
               
                  pažymi, kad Centras konsultavosi su Audito Rūmais dėl tolesnių veiksmų po to, kai jie nustatė pažeidimą, ir ėmėsi veiksmų padėčiai ištaisyti centralizuodamas visas IRT paslaugas, taip pat tolesnių veiksmų galimiems pažeidimams ateityje išvengti;
               
            
                  5.
               
               
                  primena, kad bendras Centro 2011 m. biudžetas buvo 56 656 000 EUR, iš kurių 1 256 000 EUR sudarė Europos laisvosios prekybos asociacijos šalių įnašas;
               
            
                  6.
               
               
                  remdamasis 2011 m. metinėmis finansinėmis ataskaitomis, pripažįsta, kad biudžeto vykdymas 2011 m. pabaigoje šiek tiek suintensyvėjo ir pasiekė 96 % įsipareigojimų asignavimų, palyginti su 95 % 2010 m., o tai sudarė 54,5 mln. EUR;
               
            
         Veikla
      
      
                  7.
               
               
                  pažymi, kad biudžeto vykdymas, kalbant apie mokėjimų asignavimus, padidėjo 8 %, palyginti su 2010 m., ir pasiekė 76 % bendro biudžeto, palyginti su 68 % 2010 m.; vis dėlto pripažįsta, kad tai šiek tiek geriau nei 68 % 2010 m., tačiau mano, kad šioje srityje Centrui reikia dėti daugiau pastangų;
               
            
         Apskaitos sistema
      
      
                  8.
               
               
                  remdamasis metinėmis finansinėmis ataskaitomis, atkreipia dėmesį į tai, kad 2010-ieji buvo pirmieji metai, kai Centras visų metų biudžetą vykdė naudodamas kaupiamosios apskaitos finansinę sistemą (angl. ABAC WF) (Komisijos integruota biudžeto ir apskaitos sistema);
               
            
         Perkelti asignavimai
      
      
                  9.
               
               
                  reiškia didelį susirūpinimą dėl to, jog Audito Rūmų ataskaitoje atskleista, kad 2011 m., kaip ir ankstesniais metais, atlikta daug lėšų perkėlimų; pažymi, kad iš bendro 2011 m. biudžeto 11 mln. EUR (20 %) buvo perkelti į 2012 m., įskaitant 38 % asignavimų iš III antraštinės dalies „Veiklos išlaidos“; ragina Centrą informuoti biudžeto įvykdymą tvirtinančią instituciją apie veiksmus, kurių imtasi siekiant spręsti šį trūkumą, nes šis didelis perkėlimų į kitus metus lygis kartu su mažu sukauptų išlaidų (5,4 mln. EUR) lygiu prieštarauja biudžeto metinio periodiškumo principui;
               
            
         Dotacijos
      
      
                  10.
               
               
                  atkreipia dėmesį į tai, jog Audito Rūmų ataskaitoje nurodyta, kad vienas susitarimas 0,2 mln. EUR sumai buvo pasirašytas 2011 m., praėjus daugiau kaip 4 mėn. nuo veiklos pradžios; palankiai vertina Centro pagerintas sutarčių valdymo procedūras;
               
            
         Viešieji pirkimai
      
      
                  11.
               
               
                  pastebi iš metinių finansinių ataskaitų, kad 2011 m. viešųjų pirkimų tarnyba patvirtino 60 atvirų procedūrų, 59 kvietimus teikti paraiškas ir vieną kvietimą teikti pasiūlymą, taip pat 46 atnaujinimo procedūras (IT srities bendrosios sutartys); be to, pažymi, kad buvo užbaigta 14 derybų procedūrų, kurių vertė viršijo 25 000 EUR, o vienos iš jų vertė viršijo 60 000 EUR;
               
            
                  12.
               
               
                  pripažįsta, kad, kaip galima spręsti iš direktoriaus ataskaitos biudžeto įvykdymą tvirtinančiai institucijai dėl priemonių, kurių imtasi atsižvelgiant į biudžeto įvykdymą tvirtinančios institucijos pastabas dėl 2010 finansinių metų, visos atvirų viešųjų pirkimų procedūros, išskyrus 10, buvo sėkmingai užbaigtos skiriant vieną ar daugiau sutarčių ir kad visos derybų procedūros, išskyrus penkias, užbaigtos sėkmingu sutarčių skyrimu; ragina Centrą biudžeto įvykdymą tvirtinančiai institucijai pateikti tolesnius rezultatus, susijusius su šių viešųjų pirkimų procedūromis;
               
            
         Įdarbinimo procedūros
      
      
                  13.
               
               
                  atkreipia dėmesį į tai, jog iš metinių finansinių ataskaitų matyti, kad 2011 m. gruodžio 31 d. Centre iš viso dirbo 177 laikinieji tarnautojai iš visų 2011 m. etatų lentelėje nurodytų 200 etatų; mano, kad kai kurios Tarnybos nuostatų nuostatos gali reikšti didelę administracinę naštą; todėl skatina Komisiją sudaryti tam tikro supaprastinimo pagal Tarnybos nuostatų 110 straipsnį, susijusį su agentūromis, galimybę;
               
            
                  14.
               
               
                  palankiai vertina tai, kad 2012 m. sausio mėn. Centras pradėjo taikyti persvarstytą vidinę įdarbinimo procedūrą;
               
            
                  15.
               
               
                  mano, jog svarbu, kad Centras persvarstė savo įdarbinimo ir darbuotojų atrankos vidaus procedūras, kurias Audito Rūmai įvertino kaip galimas gerinti; ragina griežtai taikyti naujas taisykles ir ketina toliau stebėti jų įgyvendinimą;
               
            
                  16.
               
               
                  prašo Centrą pateikti papildomos informacijos apie laisvų darbo vietų skaičių;
               
            
         Vidaus auditas
      
      
                  17.
               
               
                  pažymi, kad rengiant 2011 m. metinę ataskaitą kartu buvo persvarstytas Vidaus kontrolės sistemos įgyvendinimas; visų pirma pripažįsta, kad nebuvo įgyvendinta viena norma, susijusi su vertinimo veikla, dar trys buvo įgyvendintos tik iš dalies, o likusios – didžiąja dalimi arba visiškai; ragina Centrą imtis skubių veiksmų šiuo klausimu ir informuoti biudžeto įvykdymą tvirtinančią instituciją apie padarytą pažangą;
               
            
                  18.
               
               
                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (7) dėl agentūrų veiklos, finansų valdymo ir kontrolės.
               
            
         (1)  OL C 388, 2012 12 15, p. 66.
      
         (2)  OL L 248, 2002 9 16, p. 1.
      
         (3)  OL L 298, 2012 10 26, p. 1.
      
         (4)  OL L 142, 2004 4 30, p. 1.
      
         (5)  OL L 357, 2002 12 31, p. 72.
      
         (6)  OL L 286, 2012 10 17, p. 184.
      
         (7)  Priimti tekstai, P7_TA(2013)0134 (žr. šio Oficialiojo leidinio p. 374).